ai4bharat/Pralekha huggingface dataset:
جل شکتی وزارت
بہار میں سیلاب
نئی دہلی ، 29 جولائی ، 2021
سیلاب ایک قدرتی آفت ہے ،جس کا ملک کو تقریباً ہر سال سامنا کرنا پڑتا ہے۔جس کی شدت مختلف ہوتی ہے۔سیلاب کے واقعات کو مختلف عوامل سے منسوب کیا جا سکتا ہے،بشمول بارش میں وسیع پیمانے پر مختلف حالتوں میں جہاں معمول کے مطابق متعدد روانگی ہوتی ہے،دریاؤں کی ناکافی صلاحیت ،دریا کے کنارے کٹاؤ اور لینڈ سلائڈنگ ،ناقص قدرتی اخراج پانی میں سیلاب زدہ علاقوں ،برف باری اور برفانی جھیل سے پھٹ پڑنا۔ فلڈ مینجمنٹ اسکیمیں متعلقہ ریاستی حکومتوں کی طرف سے اپنی ترجیح کے مطابق وضع اور نافذ کی جاتی ہیں۔ مرکزی حکومت تکنیکی علاقوں میں سیلاب کے انتظام کے لئے تکنیکی رہنمائی اور پروموشنل مالی اعانت فراہم کرکے ریاستوں کی کوششوں کی تکمیل کرتی ہے۔ حکومت ہند مسلسل سیلاب کے انتظام میں ریاستی حکومتوں کی مدد کے لیے مسلسل کوششیں کرتی رہی ہے۔گیارہویں پلان کے دوران حکومت ہند نے سیلاب کے انتظام اور کٹاؤ کنٹرول سے متعلق کام کے لئے ریاستوں کو مرکزی اعانت فراہم کرنے کےلئے فلڈ مجنمنٹ پروگرام  لانچ کیا ہے،جو بارہویں پلان کے دوران بھی جاری رہا اور اس کے بعد بھی فلڈ منجمنٹ اور بارڈر ایریاز پروگرام کے ایک جز وکے طورپر 18-2017 سے لے کر 21-2020 کی مدت کے لئے۔اس پروگرام کے ایف ایم پی جز وکے تحت مارچ 2021 کے بعد سے ریاست بہار کو 924.41 کروڑ روپے کی ایک مرکزی اعانت مہیا کی گئی ہے۔ ریاست بہار میں سیلاب کی اصل وجہ شمالی بہار جیسے دریاؤں جیسے گنڈک ، برھی گنڈک ، باگمتی ، کملا ، کوسی اور مہانندا میں پانی کے اخراج میں اضافہ ہونے کی وجہ سے ہے جس کی وجہ بالائی علاقوں میں زیادہ بارش ہوتی ہے جو بنیادی طور پر نیپال میں واقع ہیں۔ ان دریاؤں کی وجہ سے سیلاب کا انتظام تشویش کا باعث رہا ہے۔متعلقہ امور موجودہ انڈو نیپال دو طرفہ میکانزم میں زیر بحث ہیں ،جن میں 1. جوائنٹ منسٹیرل لیول کمیشن آن واٹر ،2. جوائنٹ کمیٹی آن واٹر ریسورسز  3. جوائنٹ اسٹینڈنگ ٹیکنیکل کمیٹی ،4. جوائنٹ کمیٹی آن گنڈک اور کوسی پروجیکٹس  اور 5.جوائنٹ کمیٹی آن اننڈیشن اینڈ فلڈ مجنمنٹ  شامل ہیں۔ حکومت ہند دونوں ملکوں کے باہیمی مفاد کےلئے ان دریاؤں پر ڈیموں کی تعمیر کےلئے حکومت نیپال سے باقاعدہ بات چیت کررہی ہے جس میں سیلاب پر قابو بھی شامل ہے۔
جہاں تک فلڈ مینجمنٹ کے غیر ساختی اقدامات کا تعلق ہے ، سنٹرل واٹر کمیشن  ملک میں سیلاب کی پیش گوئی اور ابتدائی سیلاب کی وارننگ کا کام کرنے والی ایک نوڈل تنظیم ہے۔ فی الحال ، سی ڈبلیو سی 328 پیشن گوئی اسٹیشنوں کے لیے سیلاب کی پیشن گوئی جاری کرتا ہے  ان اسٹیشنوں میں 23 ریاستوں اور 2 مرکزی خطوں میں 20 اہم ندیوں کے طاس ہیں۔ ان 328 اسٹیشنوں میں سے 43  بہار میں واقع ہیں۔ سیلاب سیزن 2020 کے دوران بھارت میں سیلاب کی پیش گوئی کرنے والے اسٹیشنوں کی کارکردگی ضمیمہ ایک میں منسلک ہے۔
یہ معلومات جل شکتی اور فوڈ پروسیسنگ انڈسٹریز کے وزیر مملکت جناب پرہلاد سنگھ پٹیل نے آج لوک سبھا میں ایک تحریری جواب میں دی۔
ش ح ۔ا م۔رب۔
U:7209
(Visitor Counter : 156
وزارت دفاع
وزارتِ دفاع نےہندوستانی فضائیہ اور بحریہ کی خاطر بصری حد سے متجاوز فضا سے فضا میں مار کرنے والے میزائل سِسٹم ایسٹرا ایم کے ون اور ملحقہ سازوسامان کی خریداری کے لئے بھارت ڈائنامکس لمیٹڈ کے ساتھ 2,900 کروڑ روپے سے زیادہ کے معاہدے پر دستخط کئے
وزیر اعظم جناب نریندر مودی کے ’آتم نر بھر بھارت‘ کے وژن کو بڑے پیمانے پر آگے بڑھاتے ہوئے وزارت دفاع نے 31 مئی 2022 کو بھارت ڈائنامکس لمیٹڈ  کے ساتھ ایک معاہدے پر دستخط کئے۔ یہ معاہدہ ہندوستانی فضائیہ اور بحریہ کی خاطر بصری حد سے متجاوز بین فضا مار کرنے والے میزائل اور ملحقہ سازوسامان کی فراہمی کے لئے کیا گیا ہے۔ اس پر  خریداری کے زمرے کے تحت 2,971 کروڑ روپے کی لاگت آئے گی۔
ابھی تک اس کلاس کے میزائل کو مقامی طور پر تیار کرنے کی ٹیکنالوجی دستیاب نہیں تھی۔ ایسٹرا میک ون بی وی آر اے اے ایم کی دفاعی تحقیقی و ترقیاتی تنظیم  نے مقامی طور پر ڈیزائننگ کی اور پھر اسے تیار بھی کیا ہے۔ یہ تیاری ہندوستانی فضائیہ کے ذریعہ جاری کردہ عملے کی ضروریات پر مبنی ہے اور اسے بصری رینج کے ساتھ ساتھ قریبی جنگی سرگرمی کے لئے تیار کیا گیا ہے تاکہ غیر ملکی ذرائع پر انحصار کو کم ہو۔ بی وی آر صلاحیت کے ساتھ فضا سے فضا میں مارکرنے والا یہ میزائل اپنے لڑاکا طیاروں کے لئے زبردست اسٹینڈ آف رینج فراہم کرتا ہے۔ یہ اپنے آپ کو مخالف کے فضائی دفاعی اقدامات کے سامنے ظاہر ہونے سے بچاتے ہوئے مخالف طیارے کو بے اثر کر سکتا ہے اور اس طرح فضائی برتری حاصل کرکے اسے برقرار رکھ سکتا ہے۔ یہ میزائل تکنیکی اور اقتصادی طور پر ایسے بہت سے درآمد شدہ میزائل سسٹم سے بہتر ہے۔
ایسٹرا ایم کے ون میزائل اور اس کے لانچ، گراؤنڈ ہینڈلنگ اور ٹیسٹنگ کے لئے تمام متعلقہ نظام ڈی آر ڈی او نے ہندوستانی فضائیہ کے ساتھ مل کر تیار کئے ہیں۔ یہ میزائل جس کے کامیاب تجربات پہلے ہی ہندوستانی فضائیہ کے ذریعے کئے جا چکے ہیں، مکمل طور پر ایس یو 30 ایم کے ون لڑاکا طیارے سے مربوط ہے۔ دوسرے لڑاکا طیاروں کے ساتھ بھی اسے مرحلہ وار طریقے سے مربوط کیا جائے گا جن میں ہلکے جنگی طیارے  بھی شامل ہیں۔ ہندوستانی بحریہ اس میزائل کو مِگ 29 کے لڑاکا طیارے سے مربوط کرے گی۔
ایسٹرا ایم کے میزائل اور اس سے منسلک تمام نظام کی تیاری کے لئے ڈی آر ڈی او سے بی ڈی ایل کو ٹیکنالوجی کی منتقلی مکمل ہو چکی ہے اور بی ڈی ایل میں تیاری کا عمل جاری ہے۔ یہ پروجیکٹ بی ڈی ایل میں بنیادی ڈھانچے اور جانچ کی سہولیات کی ترقی کے لئے ایک معاون کے طور پر کام کرے گا۔ یہ کم از کم 25 سال کی مدت کے لئے ایرو اسپیس ٹیکنالوجی میں متعدد بہت چھوٹی، چھوٹی اور درمیانی صنعتوں کے لئے مواقع بھی پیدا کرے گا۔ اس پروجیکٹ میں بنیادی طور پر 'آتم نر بھر بھارت' کا جذبہ پنہاں ہے اور اس سے فضا سے فضا میں مار کرنے والے میزائلوں کی تیاری میں خود انحصاری کی طرف ملک کے سفر کو آسان بنانے میں مدد ملے گا۔
کامرس اور صنعت کی وزارتہ
امریکہ کے ساتھ تجارتی تعلقات کی جامعیت
نئی دہلی،03 دسمبر ، 2021/ امریکہ سال 19-2018 سے خوردہ برآمدات کے سلسلے میں بھارت کا سب سے بڑا تجارتی شراکت دار رہا ہے۔ اس میں 21-2020 کا سال شامل نہیں ہے جس کے دوران کووڈ – 19 وبا کی وجہ سے امریکہ کے ساتھ تجارت گھٹ کر بہت کم رہ گئی تھی۔ رواں مالی سال 22-2021 میں ، امریکہ ایک بار پھر دو طرفہ تجارت کے سلسلے میں بھارت کا سب سے بڑا شراکتدار ملک بن گیا ہے۔ امریکہ کے ساتھ بھارت کی تجارت 67.41 ارب امریکی ڈالر ہے جو بھارت کی کل خوردہ تجارت کا 11.98 فیصد ہے۔ 
بھارت اور امریکہ کے درمیان اہم جامع ساجھیداری ہے جس میں بہت سے شعبے شامل ہیں اور دونوں ملکوں کے درمیان مشترک جمہوری اقدار اور عوام سے عوام کے درمیان فعال رابطےقائم ہیں۔ بھارت اور امریکہ ان تعلقات کو تجارتی پالیسی کے فورم اور کمرشیئل مذاکرات سمیت وزارتی سطح پر دوطرفہ مذاکرات کے نظام کے ذریعے ان تعلقات کو مستحکم بنانے میں لگاتار سرگرم ہیں۔
بھارت – امریکہ تجارتی پالیسی فورم کی 12ویں میٹنگ کی مشترک صدارت بھارت کے کامرس و صنعت کے وزیر اور امریکہ کی تجارت کے نمائندے نے مشترکہ طور پر کی ۔ یہ میٹنگ نئی دلی میں نومبر 2021 کو منعقد کی گئی ۔ جس میں دونوں وزیروں نے باہمی سطح پر جلد حل کرنے کے لیے مختلف تصفیہ طلب تجارتی معاملات پر مذاکرات کیے اور مارکیٹ رسائی سے متعلق کچھ معاملات پر اتفاق رائے بھی کیا۔
یہ جانکاری کامرس و صنعت کی وزیر مملکت محترمہ انوپریا پٹیل نے راجیہ سبھا میں آج ایک تحریری جواب میں دی۔
۔۔۔
ش ح ۔ اس۔ ت ح ۔
U –13714
(Visitor Counter : 78
اقلیتی امور کی وزارتت
ماحولیات ، جنگلات اور آب و ہوا میں تبدیلی اور محنت و روزگار کے مرکزی وزیر جناب بھوپیندر یادو اور امور خارجہ اور ثقافت کی مرکزی وزیر مملکت محترمہ میناکشی لیکھی 23 دسمبر، 2021 کو نئی دلی میں 35ویں ہنر ہاٹ کا افتتاح کریں گے
حکومت نے نہ صرف آرٹ اور دستکاری کی ملک کی وراثت کا تحفظ کیا ہے بلکہ اس نے ملک ہی میں تیار کی جانے والی مصنوعات کو ایک نئی توانائی ، مارکیٹ اور موقعے فراہم کیے ہیں : جناب مختار عباس نقوی
نئی دہلی،22دسمبر، 2021/’’ہنر ہاٹ‘‘ جو ووکل فار لوکل کا ایک مقبول ارو موزوں برانڈ ہے اس کا افتتاح 23 دسمبر 2021 کو نئی دلی کے جواہر لعل نہرو اسٹیڈیم میں ماحولیات ، جنگلات، اور آب و ہوا میں تبدیلی نیز محنت اور روزگار کے مرکزی وزیر جناب بھوپیندر یادو اور امور خارجہ و ثقافت کی مرکزی وزیر مملکت محترمہ میناکشی لیکھی کریں گے۔
اس 14 روزہ ہنر ہاٹ میں جو 23 دسمبر 2021 سے 5 جنوری ، 2022 تک منعقد کیا جا رہا ہے 30 سے زیادہ ریاستوں اور مرکز کے زیر انتظام علاقوں کے 700 سے زیادہ کاریگر اور دستکار حصہ لے رہے ہیں۔
سابق مرکزی وزیر اور رکن پارلیمنٹ ڈاکٹر ہرش وردھن ، ارکان پارلیمنٹ جناب ہنس راج ہنس ، جناب منوج کمار تیواری ، جناب رمیش بیدھوری اور جناب پرویش صاحب سنگھ اس موقعے پر مہمانان خصوصی ہوں گے۔
اقلیتی امور کے مرکزی وزیر جناب مختار عباس نقوی نے آج نئی دلی میں کہا کہ ہنر ہاٹ 3 وی - وشوکرما وراسٹ کا وِکاس کا ایک طاقتور موزوں پلیٹ فارم ثابت ہوا ہے۔ انہوں نے کہا کہ حکومت نے نہ صرف آرٹ اور دستکاری کی ملک کی وراثت کا تحفظ کیا ہے بلکہ اس نے ملک ہی میں تیار کی جانے والی مصنوعات کو نئی توانائی اور مارکیٹ نیز موقعے بھی فراہم کیے ہیں۔
جناب نقوی نے کہا کہ پچھلے تقریباً 6 سال میں ہنر ہاٹ کے ذریعے 7 لاکھ 50 ہزار سے زیادہ کاریگروں ، دستکاروں اور ان سے وابستہ لوگوں کو روزگار اور خود روزگاری کے موقعے فراہم کیے ہیں۔
30 سے زیادہ ریاستوں اور مرکز کے زیر انتظام علاقوں کی شاندار اور نت نئی ملک ہی میں ہاتھ سے تیار کی گئی مصنوعات اس 35ویں ہنر ہاٹ میں دستیاب ہیں۔ ان 30 ریاستوں اور مرکز کے زیر انتظام علاقوں میں آسام، آندھر پردیش، بہار، گجرات، لداخ، جموں و کشمیر ، پنجاب، کیرناٹک ، مدھیہ پردیش، اتر پردیش، راجستھان، جھارکھنڈ، ناگالینڈ، میگھالیہ ، دہلی، مہاراشٹر، اتراکھنڈ، مغربی بنگال، منی پور، گوا، پڈوچیری، چھتیس گڑھ، تلنگانہ، چنڈی گڑھ اور ہریانہ شامل ہیں۔ ملک کے مختلف خطوں کے روایتی کھانے بھی اس ہنر ہاٹ میں دستیاب ہیں۔
پنکج ادھاس، الطاف راجہ،دلیر مہیندی، سریش واڈیکر، سدیش بھونسلے، کویتا کرشن مورتی، امت کمار، منوج تیواری، پون سنگھ، بھومی تریویدی، موہت کھنہ، جسویر جسی، پریہ ملک، احسان قریشی، اور ریکھا راج مختلف ثقافتی اور موسیقی کے پروگرام پیش کریں گے ۔ اس ہنر ہاٹ میں مشہور اداکار پنت اسّر، گوفی پینٹل، وغیرہ تاریخی سیریئل مہابھارت کے لائیو مظاہرہ کریں گے ۔ اس کے علاوہ نئی دلی میں منعقدہ ہنر ہاٹ میں روایتی سرکس توجہ کا مرکز ہے۔
۔۔۔
ش ح ۔ اس۔ ت ح ۔
U –14689
(Visitor Counter : 103
سماجی انصاف اور تفویض اختیارات کی وزارت
ڈاکٹر ویریندر سنگھ سترہ مئی 2022 کو ہنر مندی کے فروغ،معذوروں کی بازآبادکاری اور تفویض اختیارات کی سی آر سی۔ شیلانگ کی خدمات کا افتتاح کریں گے
سماجی انصاف اور تفویض اختیارات کی مرکزی وزیر مملکت محترمہ پرتما بھومک اس موقع پر موجود ہوں گی
سی آر سی ۔ شیلانگ بیداری پیدا کرنے / وسائل کے فروغ ، آؤٹ ریچ پروگراموں کا انعقاد کرنے اور سماجی انصاف اور تفویض اختیارات وزارت، حکومت ہند کی اسکیموں پر عملدرآمد میں بھی مدد کرے گا
سماجی انصاف اور تفویض اختیارات کے مرکزی وزیر ڈاکٹر ویندر کمار ہنر مندی کے فروغ، معذور افراد کی بازآبادکاری اور تفویض اختیارات کے لئے کمپوزٹ ریجنل سنٹر کی خدمات کا افتتاح شیلانگ، میگھالیہ میں سترہ مئی 2022 کو کریں گے۔
سماجی انصاف اور تفویض اختیارات کی مرکزی وزیر مملکت محترمہ پرتما بھومک حکومت میگھالیہ کے سماجی بہبود کے وزیر جناب کرمن شِلا، میگھالیہ کے رکن پارلیمنٹ جناب ونسینٹ ایچ پالا، کھاسی ہلز ڈسٹرکٹ کی ایم ایل اے محترمہ مزل امپرین لنگدوہ کے ہمراہ اس موقع پر موجود ہوں گے۔
محترمہ انجلی بھاورا ، سکریٹری ڈی ای پی ڈبلیو ڈی، ایم ایس جے اینڈ ای، جی او آئی، محترمہ ایس بی مارک  کمشنر برائے معذور افراد، حکومت میگھالیہ ، جناب سمپت کمار، آئی اے ایس ، پرنسپل سکریٹری، محکمہ سماجی بہبود ، حکومت میگھالیہ، جناب نچیکتا راوت، ڈائرکٹر این آئی ای پی ایم ڈی، چنئی، ڈاکٹر روشن بجلی، ڈائرکٹر اور نوڈل آفیسر سی آر سی  اور دیگر اعلیٰ افسران اس تقریب میں شریک ہوں گے۔
سی آر سی حکومت میگھالیہ کی دی گئی تقریبا دس ایکڑ زمین پر مون فورٹ بلڈنگ، دھان کھیتی، شیلانگ میں واقع ہے اور مختلف معذوری والے افراد کے تفویض اختیارات کے قومی ادارے کے انتظامی کنٹرول کے تحت ہے اور یہ ادارہ حکومت کی سماجی انصاف اور تفویض اختیارات وزارت کے تحت معذور افراد کے تفویض اختیارات محکمہ ہے۔ اس کا مقصد میگھالیہ میں معذورافراد کے لئے مطلوبہ وسائل اور خدمات پر کام کرنا ہے۔
حکومت ہند نے ہندوستان کے مختلف حصوں میں سی آر سی قائم کئے ہیں، خاص طور سے شمال مشرقی ریاستوں میں۔سی آر سی شیلانگ اسی طرح کا بیسواں ادارہ ہے اور 19 جولائی 2021 سے یہاں کام شروع ہوگیا ہے۔
سی آر سی شیلانگ میں معذور افراد کے لئے خصوصی تعلیم، فزیوتھیرپی ، پیشہ ورانہ بازآبادکاری، کلنکل سائیکولوجی، موبلٹی ٹریننگ ، بولنے اور سننے کی خدمات وغیرہ خدمات فراہم کی جاتی ہے۔
سی آر سی شیلانگ میں معذور افراد کو اے ڈی آئی پی اسکیم کے تحت متعلقہ آلات بھی فراہم کرائے جاتے ہیں ۔ اس کے لئے اے ڈی آئی پی جانچ اور تقسیم کیمپ لگائے جاتے ہیں۔
کلنک کی خدمات کی فراہم کے علاوہ یہ ادارہ بیداری پیدا کرنے، وسائل کی فراہمی، آؤٹ ریچ پروگراموں کے انعقاد اور سماجی انصاف اور تفویض اختیارات کی اسکیموں پر عملدرآمد کے کام بھی کرتا ہے۔
U.No:5405
ش ح۔رف۔س ا
(Visitor Counter : 64
بجلی کی وزارت
وزارت بجلی نے ہائیڈرو الیکٹرک منصوبوں کی بروقت تکمیل کو یقینی بنانے کے لیے اہم اقدامات کا آغاز کیا
ایم او پی ہائیڈرو پاور پراجیکٹس میں وقت اور لاگت میں اضافے کو کم کرنے کے لیے رہنما خطوط جاری کرتا ہے
ہائیڈرو الیکٹرک منصوبوں  کو مقررہ مدت میں مکمل کرنے کو یقینی بنانے کےلئے درج ذیل اقدامات کئے گئے ہیں:-
معاہدے کے تنازعات کو تیزی سے اور مؤثر طریقے سے حل کرنے کے لیے "آزاد انجینئر " اور "تنازعات کے حل کے طریقہ کار" کے ذریعے "آزاد ماہرین کی مصالحتی کمیٹی " کے ذریعے "تنازعات سے بچنے کے طریقہ کار" کی اطلاع۔
حکومت ہند کی بجلی کی وزارت،نے 08.11.2019 کو رہنما خطوط کو مطلع کیا ہے تاکہ ہائیڈرو پاور پراجیکٹس میں وقت اور لاگت کے زیادہ ہونے کے واقعات کو کم کیا جا سکے جیسے کہ ارد گرد کے منصوبوں کے ماضی کے تجربے کی بنیاد پر حقیقت پسندانہ پراجیکٹ کے شیڈول کی تیاری، استعمال جدید ترین سافٹ ویئر ٹولز جیسے پرائیما ویرا ، ایم ایس -پروجیکٹ وغیرہ پراجیکٹس کی مستقل بنیادوں پر نگرانی کے لیے، اگر پراجیکٹ کے مقررہ مدت کے اندر شروع ہونے کا امکان نہیں ہے تو مجاز اتھارٹی کی پیشگی منظوری حاصل کرنا۔
زیر تعمیر ایچ ای پیز کی پیشرفت کی نگرانی کے لیے قومی سطح پر آئی ٹی پر مبنی مانیٹرنگ سسٹم کی ترقی۔
زیر تعمیر پراجیکٹس کی پیشرفت کی نگرانی اور بین وزارتی اور دیگر بقایا مسائل کے تیز تر حل میں سہولت فراہم کرنے کے لیے بجلی کی وزارت اور سنٹرل الیکٹرسٹی اتھاریٹی کی جانب سے ڈیولپرز اور دیگر اسٹیک ہولڈرز کے ساتھ باقاعدہ سائٹ کا دورہ اور بات چیت۔
متعلقہ سی پی ایس یو اور ایم او پی کے درمیان دستخط شدہ سالانہ ایم او یو میں پروجیکٹ کے نفاذ کے پیرامیٹرز / سنگ میلوں کو شامل کرنا اور سی پی ایس یو کی سہ ماہی کارکردگی کا جائزہ  اجلاسوں کے دوران اس کی نگرانی۔
یہ معلومات بجلی اور ایم این آر ای کے مرکزی وزیر جناب آر کے سنگھ نے کل لوک سبھا میں ایک تحریری جواب میں دی۔
وزارت خزانہ
وزیر خزانہ محترمہ نرملا سیتا رمن نے واشنگٹن ڈی سی میں ایف اے ٹی ایف کے وزارتی اجلاس میں شرکت کی
مرکزی وزیر خزانہ اور کارپوریٹ امور کی وزیر محترمہ نرملا سیتا رمن نے 21 اپریل 2022 کو واشنگٹن ڈی سی میں ایف اے ٹی ایف کی وزارتی میٹنگ میں شرکت کی، جو ورلڈ بینک گروپ اور بین الاقوامی مالیاتی فنڈ  کی 2022 کے موسم بہار کی میٹنگوں کے ساتھ ساتھ منعقد ہوئی ۔
میٹنگ میں 24-2022 کے لئے ایف اے ٹی ایف کی اسٹریٹجک ترجیحات کی توثیق کرتے ہوئے ایف اے ٹی ایف گلوبل نیٹ ورک، ایف اے ٹی ایف کے باہمی نظام کو مضبوط بنانے والی اسٹریٹجک ترجیحات کی فراہمی کے لئے مناسب فنڈنگ کو یقینی بنانے کے لئے وزراء کے عزم کو تقویت دیتے ہوئے، وزراء کی جانب سےاسٹریٹجک سمت فراہم کرنے ، تشخیص ، بین الاقوامی فائدے مند ملکیت کی شفافیت کو بڑھانے، مجرمانہ اثاثوں کو زیادہ مؤثر طریقے سے بازیافت کرنے کی صلاحیتوں میں اضافہ ، ڈیجیٹل تبدیلی کا فائدہ اٹھانے پر توجہ مرکوز کی گئی۔
میٹنگ کے دوران، وزیر خزانہ نے منی لانڈرنگ ، دہشت گردوں کی مالی معاونت اور پھیلاؤ کی مالی اعانت سے لڑنے کے لئے ہندوستان کے عزم کا اعادہ کیا اور فائدے مند ملکیت کی شفافیت، اثاثوں کی بازیافت اور عالمی مالیاتی نظام کی حفاظت میں ایف اے ٹی ایف گلوبل نیٹ ورک کے کردار پر ایف اے ٹی ایف کے کام کو تسلیم کیا اور ان کی ستائش کی ۔
محترمہ سیتا رمن نےاسٹریٹجک ترجیحات کی حمایت کی اور کہا کہ ہندوستان ، منی لانڈرنگ، دہشت گردوں کی مالی معاونت اور بڑے پیمانے پر تباہی پھیلانے والے ہتھیاروں کی مالی اعانت کے خلاف عالمی اتحاد کے طور پر ایف اے ٹی ایف کو اپنی کوششوں میں ضروری وسائل اور مدد فراہم کرنے کے لئے پُرعزم ہے۔
وزارت دفاع
فرسٹ سی لارڈ اور رائل نیوی کی بحریہ کے سربراہ ایڈمرل سر ٹونی راڈاکن کا دورۂ ہند
ایڈمرل سر ٹونی راڈاکن، فرسٹ سی لارڈ اور چیف آف نیول اسٹاف، رائل نیوی 24-22 اکتوبر، 2021 سے بھارت کے تین روزہ سرکاری دورے پر ہیں۔ ایڈمرل راڈاکن نے 22 اکتوبر، 2021 کو بحریہ کے سربراہ ایڈمرل کرم بیر سنگھ کے ساتھ بات چیت کی۔ بحریہ سے متعلق دیگر دو طرفہ تعاون کے موضوعات کے درمیان، دونوں سربراہوں نے خطے میں امن و سلامتی کو یقینی بنانے کے لیے باہمی تعاون کے نظام پر زور دیا۔ ان کا ہندوستانی بحریہ کی مغربی بحری کمان  کا بھی دورہ کرنے کا پروگرام ہے، جہاں وہ مغربی بحری کمان کے فلیگ آفیسر کمانڈنگ ان چیف وائس ایڈمرل آر ہری کمار کے ساتھ بات چیت کریں گے۔ ایڈمرل راڈاکن یو کے سی ایس جی 21 کے اہم ایچ ایم ایس کوین ایلیزابیتھ پر بھی جائیں گے۔
مضبوط تعلقات سے جڑی ایک جدید شراکت داری کو شیئر کرتے ہوئے، بھارت اور برطانیہ کے درمیان دو طرفہ تعلقات کو 2004 میں ایک ’اسٹریٹیجک پارٹنرشپ‘ میں تبدیل کیا گیا تھا اور وزرائے اعظم کے ذریعے دو طرفہ سفر کے ذریعے اسے مزید مضبوط کیا گیا۔ اس کے بعد 04 مئی، 2021 کو دونوں ممالک کے وزرائے اعظم کے درمیان ورچوئل چوٹی کانفرنس کے دوران، دو طرفہ تعلقات کو ’وسیع طور پر اسٹریٹیجک پارٹنرشپ‘ تک بڑھانے کے لیے ’روڈ میپ 2030‘ کو اپنایا گیا تھا۔
ہندوستانی بحریہ کئی امور پر رائل نیوی کے ساتھ تعاون کرتی ہے، جس میں کونکن اور سمندری شراکت داری سے متعلق مشق، ٹریننگ کا لین دین، وہائٹ شپنگ معلومات کا لین دین اور مختلف شعبوں میں موضوعات کے ماہرین جیسی بات چیت شامل ہیں، ان کو ہر سال ہونے والی ایگزیکٹو اسٹیئرنگ گروپ  کی میٹنگوں کے ذریعے کوآرڈی نیٹ کیا جاتا ہے۔ اس کے علاوہ دونوں بحریہ کے جنگی جہاز باقاعدگی سے ایک دوسری کی بندرگاہوں پر پورٹ کال کرتے ہیں۔
وزارت دفاع
ممبئی میں دفاع سے متعلق مشاورتی کمیٹی کے اجلاس کے دوران، وزیر دفاع نے کہا کہ ہندوستانی بحریہ اور ہندوستانی کوسٹ گارڈ کو، ملک کی سمندری سرحدوں کی حفاظت کے لیے، جدید ترین بحری جہازوں اور ہتھیاروں سے لیس کیا جا رہا ہے
قومی سلامتی کو یقینی بنانا حکومت کی اولین ترجیح ہے: جناب راج ناتھ سنگھ
ہندوستانی بحریہ  اور ہندوستانی کوسٹ گارڈ  کو ملک کی سمندری سرحدوں کی حفاظت کے لیے، دیسی جدید ترین بحری جہازوں اور ہتھیاروں سے لیس کیا جا رہا ہے۔ یہ بات وزیر دفاع جناب راج ناتھ سنگھ نے 02 دسمبر 2022 کو ممبئی میں متعدد ممبران پارلیمنٹ کے ساتھ ’دفاع شپ یارڈز‘ سے متعلق وزارت دفاع کی مشاورتی کمیٹی کی میٹنگ کےاجلاس کے دوران کہی۔ جناب راج ناتھ سنگھ نے زور دے کر کہا کہ آئی این اور آئی سی جی کو مضبوط بنانے کے لئےتمام کوششیں کی جا رہی ہیں کیونکہ قومی سلامتی کو یقینی بنانا حکومت کی اولین ترجیح ہے۔
اس سمت میں اہم کردار ادا کرنے کے لیے دفاعی شپ یارڈز کی تعریف کرتے ہوئے، وزیر دفاع نے کہا کہ انھوں نے مصنوعات کی بروقت فراہمی اور معیار کو یقینی بنایا ہے، جو کہ ایک مضبوط فوج کی تعمیر کے لیے اہم ہے اوروہ وزیر اعظم جناب نریندر مودی کے’ آتم نربھر بھارت‘ کےویژن کو پورا کرنے کی کوشش کر رہے ہیں۔ انہوں نے ہتھیاروں/مصنوعات کی مقامی تیاری کی حوصلہ افزائی کرنےاور ڈی پی ایس یوز کی درآمدات کو کم کرنے کے لیے حکومت کی طرف سے اٹھائے گئے متعدد اقدامات کا ذکر کیا۔ ان اقدامات میں مثبت انڈیجنائزیشن فہرستوں کا نوٹیفکیشن شامل ہے جس میں میجر لائن ریپلیسمنٹ یونٹس/ذیلی نظام اور سریجان پورٹل شامل ہیں۔
جناب راج ناتھ سنگھ نے کہا’’سریجان پورٹل 14 اگست 2020 کو دیسی بنانے کے عمل کو فروغ دینے کے لیے شروع کیا گیا تھا۔ 30 ستمبر 2022 تک، پورٹل پر شپ یارڈز کی 783 اشیاء شامل ہو چکی ہیں۔ یہ اشیاء پہلے درآمد کی جاتی تھیں اور ان کے مقامی کاروباری دستیاب نہیں تھے۔ شپ یارڈز اب تک فہرست سے 73 اشیاء کو کامیابی کے ساتھ مقامی بنانے میں کامیاب ہو چکے ہیں۔ صنعتی شراکت داروں کے ساتھ مل کر باقی اشیاء کے لیے مقامی بنانے کی کوششیں جاری ہیں‘‘۔
وزیر دفاع نے ملک کی معیشت کو مستحکم بنانے کے لیے دفاعی شپ یارڈز کی تعریف بھی کی۔’’22-2021 کے دوران، ان شپ یارڈز کی پیداوار کی قدر 8925 کروڑ روپے تھی اور ٹیکس کے بعد انکامنافع 928 کروڑ روپے تھا۔ فی الحال، ان شپ یارڈز کی آرڈر بک پوزیشن 81777 کروڑ روپے مالیت کی ہے‘‘۔
جناب راج ناتھ سنگھ نے اس حقیقت کی بھی تعریف کی کہ شپ یارڈز میں گورنمنٹ ای مارکیٹ پلیس  کے ذریعے خریداری میں اضافہ ہو رہا ہے، جس سے نہ صرف گھریلو مصنوعات کو فروغ ملا ہے، بلکہ خریداری میں شفافیت کو یقینی بنایا گیا ہے۔ انہوں نے مزید کہا کہ شپ یارڈز سے جی ای ایم کے ذریعے خریداری میں اضافہ کرنے کو کہا گیا ہے اور ایم ایس ایم ایز سے مجموعی خریداری کا 25 فیصد بنانے کا ہدف مقرر کیا گیا ہے۔
وزیر دفاع نے اس اعتمادکاا ظہار کیا کہ جلد ہی شپ یارڈ نہ صرف اندرون ملک ضروریات کو پورا کریں گے بلکہ مسابقتی بنیادوں پر برآمداتی آرڈر بھی حاصل کریں گے۔ انہوں نے امید ظاہر کی کہ یہ شپ یارڈز بدلتے ہوئے ماحول کے مطابق خود کو ڈھالتے رہیں گے اور مطلوبہ نتائج حاصل کریں گے۔ انہوں نے مزید کہا کہ دوست ممالک نے ان شپ یارڈز کے تیار کردہ پلیٹ فارمز کے معیار کو سراہا ہے۔
وزارت خزانہ
بجلی کے سیکٹر سے متعلق ایک گروپ پر این سی آر میں لی گئی تلاشی کے بارے میں نوٹ
نئی دہلی،23؍اپریل،ڈائریکٹوریٹ جنرل آف انکم ٹیکس  کی دہلی اکائی نے چند ہفتے قبل بڑے پیمانے پر رقم کی وصولی ، بے حساب اثاثوں کے حصول اور ان کی منتقلی سے متعلق قابل اعتماد معلومات کی بنیاد پر این سی آر ، بھوپال ، اندور اور گوا میں ایک گروپ کے خلاف تلاشی اور ضبطی کی کارروائی شروع کی تھی۔
سینٹر بورڈ آف ڈائریکٹ ٹیکسز  نے قبل مدھیہ پردیش میں کی گئی تلاشی سے متعلق ایک پریس نوٹ جاری کیا تھا۔ چونکہ کچھ نئی باتیں سامنے آئی ہیں اس لئے اس سلسلے سے متعلق ایک بڑے سولر پاور گروپ پر 7 اپریل 2019 کو این سی آر میں تلاشی اور ضبطی سے متعلق یہ پریس ریلیز جاری کی گئی ہے۔
تلاشی کے دوران کچھ اہم لین دین کا پتہ چلا ہے جن کی تفصیلات حسب ذیل ہیں:
- 370کروڑ روپے کا اندراج : تلاشی کے دوران پتہ چلا ہے کچھ فرضی کمپنیاں گروپ کو انٹریز فراہم کرتی تھیں ، فرضی لون ؍ حصص کی درخواست سے متعلق 370 کروڑ روپے تک کے جعلی اندراج پائے گئے ہیں۔
- 330کروڑ روپے کی جعلی بلنگ: مذکورہ گروپ کے بجلی گھر کے معاملے میں 330 کروڑ روپے تک کے فرضی بلوں کا پتہ چلا ہے۔ اس سلسلے میں حوالہ آپریٹروں کے ذریعے یہ تمام رقم امریکی ڈالر کی شکل میں وصول کی گئی اور باہر بھیجی گئی۔
- 240کروڑ روپے کے بے حساب ڈائری لین دین: گروپ کے دفتر سے ایک دستی ڈائری برآمد ہوئی ہے جس میں تقریبا 240 کروڑ روپے تک کی کیش رسید کا ریکارڈ موجود ہے۔ ان کے اندراج کو متعلقہ افراد نے قبول کیا ہے۔
- گروپ کمپنی میں 30 کروڑ روپے کا فرضی قرض: تفتیش کے دوران یہ انکشاف ہوا ہے کہ انٹری آپریٹروں کے ذریعے گروپ کمپنیوں میں سے ایک کے لئے نقد روپے کے بدلے میں 30 کروڑ روپے کے قرض کا اندراج کیا گیا ہے۔
- 252کروڑ روپے کے درآمدات کے لئے بل کی تیاری: تلاشی کے دوران ایسے شواہد بھی ملے جن سے ظاہر ہوتا ہے کہ گروپ نے اصل مینوفیکچر سے اپنی درآمدات کے بلوں کے مقابلے میں فرضی کمپنیوں کے ذریعے ان کی دوبارہ بلنگ کرائی گئی ہے۔ ان افراد پر بڑے دفاعی گھوٹالے کا الزام ہے۔ اس طرح پیدا ہونے والی اضافی رقم کو ایسے ہی شخص کے ذریعے کسی دوسری فرضی کمپنی کی بساط سے ایف ڈی آئی کے طور پر کھاتے میں درج کیا گیا تھا۔
- بے حساب غیر ملکی سرمایہ کاری ؍ اخراجات: جانچ کے دوران یہ انکشاف ہوا ہے کہ مذکورہ گروپ نے سمندر پار کے علاقوں میں بے حساب غیر ملکی رقم کی ادائیگی کے لئے دبئی میں مقیم ایک آپریٹر کی خدمات حاصل کی تھیں۔ ایسی ادائیگیوں میں تقریبا 27 کروڑ روپے کریڈٹ کارڈ کے اخراجات کے طور پر ادا کئے گئے جبکہ 72 کروڑ روپے بیرون ملک املاک کی خریداری پر خرچ ہوئے۔
- مذکورہ بالا اخراجات کے علاوہ 9 کروڑ روپے املاک کی خریداری کی ادائیگی کا پتہ چلا ہے ۔
- تلاشی کے دوران تین کروڑ روپے کے بے حساب اثاثے ضبط کئے گئے۔
یہ کارروائی قابل اعتماد معلومات کی بنیاد پر کی گئی تھی اور اس میں 1350 کروڑ روپے سے زائد کے ٹیکس کی چوری کا بھی پتہ چلا ہے۔
U-1952
(Visitor Counter : 52
دیہی ترقیات کی وزارت
بجٹ 2021-22:دیہی ترقی کی وزارت فاضل سرکاری زمین کی شناخت زمین کی مارکٹ ویلیو اور زمین کی مالیت کی منتقلی میں ایک کلیدی رول ادا کرسکتی ہے
نئی دہلی 9 فروری 2021: وزیر خزانہ محترمہ نرملا سیتا رمن نے اپنی بجٹ تقریر میں غیر استعمال شدہ اثاثوں یا بے کار پڑے اثاثو کی بات کی تھی زیادہ تر حکومت وزارتوں اور محکموں اور پبلک سیکٹر اداروں  کی فاضل زمینوں پر مشتمل ہیں۔ دیہی ترقی کی وزارت فاضل زمینوں کی شناخت ، مارکیٹ میں ان کی قیمتوں کا پتہ لگانے اور زمین کی ملکیت کے تبادلے میں کلیدی رول ادا کرسکتی ہے۔
بجٹ تقریر کےپیرا 89 میں کہا گیا ہے کہ ’’بے کار پڑے اثاثے آتم نربھر بھارت میں تعاون نہیں کرسکتے‘‘۔ اصل توجہ بیکار پڑے اثاثوں کی شناخت پر مرکوز کرنا ہے جن میں حکومت وزارتوں محکموں اور سرکاری زمرے کے اداروں کی فاضل زمینیں شامل ہیں اور اس کے بعد زمین کے منافع بخش استعمال کا عمل شروع کرنا ہے۔ اسپیشل پرپز وہیکل کو استعمال کرتے ہوئے یہ عمل ہوسکتا ہے۔ یہ محکمہ SPV کی تین مرحلوں میں اعانت کرسکتا ہے جو درج ذیل ہیں۔
پہلا مرحلہ فاضل سرکاری زمیوں کی نشاندہی
محکمہ ریاستوں اور مرکزی انتظام والے علاقوں UT- کے زمین کے ریکارڈ ڈیٹا بیس کی مسلسل دیکھ ریکھ اور اسے تازہ ترین بنانے کا کام کررہا ہے جسے ایک جامع MIS سسٹم میں اپ ڈیٹ کیا جارہا ہے۔ MIS میں 90 فیصد سے زیادہ گاؤوں سے متعلق جانکاری کو زمین کے ریکارڈ میں محفوظ کیا گیا ہے۔ اس طرح محکمہ SPV کو اس زمین کی شناخت میں مدد کرسکتا ہے جو متعلقہ محکمے کے ذریعہ استعمال نہیں کی جارہی ہے۔
مرحلہ دو۔
زمین کی مارکیٹ قیمتوں کا تعین حکومت کے پاس موجود فاضل زمینوں کو منافع بخش بنانے کے لئے یہ ضروری ہوگا کہ زمین کی کم سے کم بنیادی قیمت متعین کیا جائے۔ مستقبل میں SPV کے لئے یہ ایک مشکل کام ہوجائے گا کہ ملک میں بکھری ان زمینوں کی مارکیٹ کی قیمت کس طرح طے کی جائے۔ محکمہ SPV کو فاضل سرکاری زمین کو منافع بخش بنانے کے لئے ان کی کم سے کم بنیادی قیمتوں کے تعین میں مدد کرسکتا ہے۔
مرحلہ تین۔ زمین کی ملکیت کی منتقلی
زمین کو منافع بخش بنانے کے عمل میں آگے چل کر یہ اس عمل کا لازمی حصہ ہوگا کہ زمین کی مالیت درخواست گزار اداروں کو سونپی جائے۔ محکمہ رجسٹریشن ایکٹ 1908 سے استفادہ کررہا ہے جس کے تحت رجسٹریشن کے ساتھ ملکیت کی متنقلی اس محکمے کے ذریعہ ہوسکتی ہے جس میں مناسب متعلقہ دفعات کا استعمال کیا جائے گا۔